傍家東北有山曰紹地余幸得之規以爲素莊也
作者：戴表元
朝代：宋

paragraphs: 紹地吾所欣，他時以藏我。
岡原見逾美，松柏栽已夥。
雙流交在右，一几平連左。
憶昔初經營，登高忘蹩跛。
年衰已漸怯，步暫石頻坐。
居然契券叶，偶爾龜策可。
心手之勤勞，軀骸庶安妥。
况復近芳茨，時能薦蔬果。
雖無劉伶鍾，略慕王孫躶。